
PATVIRTINTA
Šakių rajono savivaldybės
administracijos direktoriaus
       2024 m.                 d. įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS
LUKŠIŲ SENIŪNIJA

2023-ŲJŲ METŲ VEIKLOS PLANO ATASKAITA

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės taryba.
Šakių rajono savivaldybės misija – plėtoti ir skatinti vietos savivaldą, užtikrinti viešojo administravimo ir viešųjų paslaugų teikimo funkcijų vykdymą tenkinant rajono bendruomenės viešuosius poreikius bei interesus.
LUKŠIŲ SENIŪNIJOS MISIJA – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, kūrybingai veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.

LUKŠIŲ SENIŪNIJOS VIZIJA – užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, įgyvendinti projektą ,,Lukšių gyvenamosios vietovės atnaujinimas“, toliau tęsti kultūrinio turizmo plėtrą Zyplių dvaro ansamblyje, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

Šakių rajono savivaldybės administracijos Lukšių seniūnija planavo 2023 metų veiklą, vadovaujantis Šakių rajono savivaldybės 2018–2024 metų strateginiu plėtros planu, patvirtintu Šakių rajono savivaldybės tarybos 2017 m. gruodžio 21 d. sprendimu Nr. T-378 ,,Dėl rajono savivaldybės 2018–2024 metų strateginio plėtros plano patvirtinimo“ ir Šakių rajono savivaldybės strateginiu veiklos planu, patvirtintu Šakių rajono savivaldybės tarybos 2023 m. sausio 31 d. sprendimu Nr. T-1 „Dėl Šakių  rajono savivaldybės 2023–2025 metų strateginio veiklos plano patvirtinimo“, bei išsikėlė sau tikslus:
· šiuolaikiškos susisiekimo sistemos plėtra;
· socialinių paslaugų aprėpties didinimas;
· darnaus išteklių naudojimo skatinimas;
· efektyvaus viešojo valdymo sistemos sukūrimas;
· gyventojų užimtumo didinimas.
Šakių rajono savivaldybės administracijos Lukšių seniūnijos 2023 metų veiklos plane, iškeltų tikslų įgyvendinimui, numatė šiuos uždavinius:
· modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas;
· finansinės pagalbos rajono gyventojams teikimas ir didinimas;
· Šakių rajono socialinio būsto fondo plėtra;
· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams;
· užtikrinti efektyvų savivaldybės funkcijų vykdymą;
· vykdyti administracinės naštos mažinimą.
· organizuoti užimtumo didinimo programą;

2023 M. STRATEGINĮ (-IUS) TIKSLĄ (-US) ĮGYVENDINANČIOS PROGRAMOS PRIEMONĖS

Šakių rajono savivaldybės administracijos Lukšių seniūnija, vykdydama savo veiklą, prisidėjo prie Šakių rajono savivaldybės 2023–2025 metų strateginio veiklos plano dalies programų įgyvendinimo, tarp jų:
1. Valdymo programa (kodas 07);
2. Ūkio plėtros programa (kodas 12);
3. Socialinės ir sveikatos apsaugos programa (kodas 13).

VEIKLOS APŽVALGA PAGAL LUKŠIŲ SENIŪNIJOS METINĮ VEIKLOS PLANĄ

Lukšių seniūnijos pagrindinis tikslas buvo gerinti gyvenimo kokybę seniūnijoje. Įgyvendinant Lukšių seniūnijos 2023 metų veiklos plane iškeltus tikslus, buvo vykdomos savarankiškos ir deleguotos funkcijos, seniūnijos gyventojai buvo aptarnaujami laiku ir kokybiškai, buvo suteikiama reikalinga informacija, išduodamos pažymos ir kiti reikalingi dokumentai, suteikiama reikalinga socialinė pagalba, buvo vykdoma gyvenamosios vietos deklaravimo funkcija. Siekėme efektyviai išnaudoti visus esamus rezervus nedarbui mažinti, rūpinomės kultūros, paveldo objektais ir paminklais, atlikome notarinius veiksmus, įstatymų nustatyta tvarka, pritraukėme investicijas, siekdami sukurti palankias sąlygas verslui, siekėme kokybiškai organizuoti kapinių priežiūrą. Kūrybingai kūrėme saugią ir švarią aplinką bendruomenės nariams.
Seniūnijoje, 2023 m. sausio 1 d. duomenimis, gyvenamąją vietą buvo deklaravę 2145 gyventojai. Seniūnija buvo ir yra suskirstyta į 7 seniūnaitijas: Ežero, Siesarties, Lepšių, Plynių, Akėčių, Liepalotų ir Gerdžių. 

	DUOMENYS APIE SENIŪNIJĄ

	1.
	Seniūnijos plotas
	ha
	16903,94

	2.
	Bendras kelių ir gatvių ilgis
	km
	113

	3.
	Gatvių skaičius
	vnt.
	33

	4.
	Valomų šaligatvių plotas 
	m2
	9700,0

	5.
	Tvarkomų kapinių skaičius
	vnt.
	8

	6.
	Kapinių teritorijų plotas: visuomeninės kapinės, senkapiai, karių kapai
	ha
	4,83

	7.
	Seniūnijos prižiūrimų želdinių plotas
	ha
	23

	8.
	Zyplių dvaro parko plotas
	ha
	22

	9.
	Zyplių dvaro ansamblio miškas
	ha
	30

	10.
	Eksploatuojamų šviestuvų skaičius
	vnt.
	667

	11.
	Socialiai remtinų šeimų skaičius
	šeimų sk.
	48

	12.
	Vienkartinių pašalpų mokėjimas
	vnt.
	10

	13.
	Įdarbintų gyventojų užimtumo didinimo programoje 
	vnt.
	2

	14.
	Išduodamos pažymos gyventojams
	vnt.
	338

	15.
	Sudaromi notariniai veiksmai
	vnt.
	63

	16.
	Atliekų tvarkymo darbai (surenkamos šiukšlės )
	t
	45



LUKŠIŲ SENIŪNIJOS 2023 METŲ VEIKLOS PLANO ĮGYVENDINIMO APŽVALGA

Įgyvendinant Lukšių seniūnijos 2023 metų veiklos planą buvo siekiama prisidėti prie Šakių rajono savivaldybės 2023–2025 metų strateginiame plėtros plane numatytų prioritetų įgyvendinimo:
· Tvariam ekonominiam augimui palanki aplinka;
· Veikli, atvira, saugi, sveika ir tobulėjanti visuomenė;
· Savitas, patrauklus ir ambicingas Zanavykų kraštas.


Lukšių seniūnija 2023 m. įgyvendino:
· Šakių rajono savivaldybės strateginio 2023–2025 metų veiklos plano programos kodas 12 „Ūkio plėtros programa“ seniūnijos tikslo „Šiuolaikiškos susisiekimo sistemos plėtra“ uždavinio „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ priemonę „Vietinės reikšmės kelių priežiūra, žiemos tarnyba Lukšių seniūnijoje“. Įgyvendinant šią priemonę buvo lyginami kelkraščiai, transportuojamas gruntas, pakraunant ekskavatoriumi, žvyruojami seniūnijos keliai ir gatvės, pagal poreikį buvo valomas sniegas, tvarkomos pakelės, užtaisomos kelio išdaužos, užpilant naujomis medžiagomis, šalinami krūmai nuo kelio griovių šlaitų mechanizuotu būdu. Seniūnijoje buvo 109,149 km prižiūrimų gatvių ir kelių. 2023 m. kelius greideriavo ir lygino 2 kartus – pavasarį ir rudenį, paskleidė užpiltą žvyrą, užtaisė kelių įlūžimus. Gatvėse išdaužytos asfalto duobės buvo užtaisomos šaltu asfaltu, buvo atnaujintas asfaltas Draugystės ir Topolių gatvėse Lukšių miestelyje – 2,3 km. 
· Šakių rajono savivaldybės strateginio 2023–2025 metų veiklos plano programos kodas 13 „Socialinės ir sveikatos apsaugos programa“ tikslo „Socialinių paslaugų aprėpties didinimas“ seniūnijos uždavinio „Finansinės pagalbos rajono gyventojams teikimas ir didinimas“ priemonę „Užtikrinti finansinės pagalbos teikimą Lukšių seniūnijos gyventojams“. Įgyvendindama šią priemonę seniūnija siekė, kad darbuotojai tobulintų savo žinias, jas taikytų darbe, dirbant su socialiai remtinais, socialinę atskirtį, socialinių problemų turinčiais bei gaunančius priklausančias išmokas žmonėmis, lankytų vienišus senelius ir kitus socialiai remtinus žmones, kuriems reikalinga materialinė ar moralinė parama. Lukšių seniūnijos socialinio darbo organizatorė dalyvavo kvalifikacijos kėlimo seminare ,,Krizės atpažinimas ir valdymas. Krizių valdymo komandos funkcijos ir veiksmai įvykus krizei. Krizių valdymo plano rengimas“ bei Maisto banko organizuotuose mokymuose, dėl materialinio nepritekliaus mažinimo 2021–2027 metų programos įgyvendinimo bei savęs atpažinimo ir savivertės kėlimo psichologiniame seminare. 2023 metais Lukšių seniūnijoje buvo apie 48 socialiai remtinos šeimos, joms buvo mokama socialinė pašalpa, 10 šeimų buvo suteikta vienkartinė piniginė parama, dėl sunkios materialinės padėties - pagal atsiradusį poreikį, dėl ligos ar kitos nelaimės. Taip pat seniūnijoje buvo priimami žmonės, kurie pateikė prašymus, dėl socialinės finansinės, materialinės paramos, kompensacinės technikos įsigijimo, kuriems buvo reikalingos konsultacijos, dėl ligonių slaugos ar priežiūros bei kitais socialiniais klausimais. Praėjusiais metais iš viso ,,PARAMOS“ programoje buvo priimta 860 gyventojų prašymų. Buvo įvertintos 94 atskirų šeimų (asmenų) gyvenimo sąlygos bei poreikiai, surašyti buities ir gyvenimo sąlygų patikrinimo aktai ir pateikta savivaldybės administracijai siūlymai dėl socialinės paramos  toms šeimoms (asmenims) reikalingumo ir paramos. Visuomenei naudingoje veikloje dalyvavo 19 asmenų, kurie atliko aplinkos tvarkymo darbus, valė sniegą, rinko šiukšles, kirto krūmus, šienavo pakeles, grėbė lapus, tvarkė šaligatvius, prižiūrėjo gėlynus. Parama maisto produktais ir higienos reikmenimis iš ES intervencinių atsargų buvo išdalinta 327 asmenims, šešis kartus 2023 m. Buvo paruošti dokumentai 58 asmenims, dėl socialinių paslaugų gavimo: patalpinimo į pensionatus, pagalbos į namus suteikimo, dienos socialinės globos, vaikų dienos socialinės priežiūros bei socialinės reabilitacijos neįgaliesiems bendruomenėje. Vienišiems seneliams, žmonėms su negalia buvo padedama išvežti medžių šakas, lapus. Labai skurdžiai gyvenantiems, tame skaičiuje ukrainiečių pabėgėlių šeimoms buvo nuvežta malkų. Lukšių seniūnijos senyvo amžiaus, vieniši asmenys ir asmenys su negalia, kuriais nėra kam pasirūpinti buvo lankomi, esant poreikiui buvo palydėti į gydymo įstaigas. Senyvo amžiaus žmonėms ir asmenims su negalia buvo suteikta įvairiapusė informacija apie socialinių paslaugų teikimą, pasiūlytos socialinės paslaugos asmenims namuose. Paaiškinta paslaugų teikimo eiga, informuota kokios įstaigos teikia šias paslaugas.  Lukšių seniūnija bendradarbiaudama su asociacija ,,Lukšių bendruomenės centras“ vykdė tęstinį Lukšių vaikų dienos centro projektą, centrą lankė 25 vaikai iš šeimų turinčių problemų. Projektas buvo finansuojamas Socialinės apsaugos ir darbo ministerijos bei Šakių rajono savivaldybės lėšomis. Veikla buvo vykdoma 5 dienas per savaitę, po 5 valandas. Administruojamos negyvenamosios patalpos seniūnijoje.
·  Numatyto tikslo ,,Socialinių paslaugų aprėpties didinimas“ įgyvendinimui, numatytas uždavinys ,,Šakių rajono socialinio būsto fondo plėtra“ priemonę „Socialinio būsto remontas seniūnijoje“. Jos įgyvendinimui buvo renkamas socialinio būsto nuomos mokestis, kuris buvo panaudojamas seniūnijos socialinių būstų remontui. Seniūnijoje administruojama 11 savivaldybės, tame skaičiuje ir socialinių būstų. Lukšių seniūnijoje į savivaldybės būstą Kalvės g. 9-4, Lepšių k., Lukšių sen., Šakių r. sav., buvo nupirkta grindų dangą į du kambarius. Liepalotų buvusio felčerinio punkto patalpos remontuojamos ir ruošiamos pakeisti patalpų paskirtį į socialinį būstą. Šiose patalpose įvestas vandentiekis, įvesta nuotekų sistema, įruoštos vonios ir tualeto patalpos su visa įranga. 2023 m. buvo pakeista Miliškių administracinio pastato patalpų paskirtis ir įforminti 3 socialiniai būstai. Administruojamos negyvenamosios patalpos seniūnijoje. 2023 m. buvo nugriauta 12 socialinio būsto butų Kurynės k. 10, Jankų seniūnijoje, Kazlų Rūdos savivaldybėje.
· Šakių rajono savivaldybės strateginio 2023–2025 metų veiklos plano programos kodas 12 „Ūkio plėtros programa“ seniūnijos tikslo „Darnaus išteklių naudojimo skatinimas“ ir uždavinio „Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams“ priemonę „Aplinkotvarkos darbai Lukšių seniūnijoje“. Įgyvendinant šią priemonę, seniūnijoje buvo atliekami aplinkos tvarkymo darbai, remontuojami ir nuolat tvarkomi pėsčiųjų takai ir šaligatviai, tvarkomi parkai ir skverai, pjaunama veja, sodinamos gėlės, prižiūrimi gėlynai, renkamos šiukšlės, puoselėjamas kraštovaizdis. Aplinkos priežiūrai ir tvarkymui seniūnijoje buvo pasitelkti 6 nuolatiniai darbuotojai. Prižiūrima teritorija siekia daugiai nei 75 hektarų. Seniūnijoje buvo apšviestos 27 gatvės. Lukšių kultūros namuose projektinėmis lėšomis buvo įrengtos rūsių patalpos, skirtos aktyviam laisvalaikiui, jaunimo veiklai vykdyti. Seniūnijos administracinio pastato I aukšto laiptinė nebuvo remontuojama, dėl kvalifikuotų darbuotojų stygiaus. Buvo planuojama per užimtumo didinimo programą įdarbinti žmogų galintį atlikti statybos darbus, tačiau tokios kvalifikacijos darbuotojo nepavyko įdarbinti. Zyplių dvaro parkas ir pastatai buvo prižiūrimi ir tvarkomi. Lukšių miestelyje buvo įrengtos 5 vaizdo stebėjimo kameros. Buvo įrengta apsaugos sistema seniūnijos dirbtuvių pastate - Zyplių dvaro ansamblio karvidėje. Lukšių kultūros namų pastato I ir II aukšte įrengta nauja šildymo sistema, laikantis visų priešgaisrinės saugos reikalavimų, buvo sutvarkyta priešgaisrinės apsaugos sistema. Lukšių miestelio viešosiose erdvėse buvo atnaujinami želdiniai – pasodinta 11 bukų prie Lukšių tvenkinio, 3 pušys prie seniūnijos administracinio pastato, 3 magnolijos, 16 raugerkšnių, 3 rododendrai, 2 vijoklinės rožės prie pavėsinės Zyplių dvaro parke, miestelio gėlynai apsodinti vienmetėmis gėlėmis. Seniūnijos prižiūrimuose želdynuose buvo išgenėtos medžių šakos, nupjauti avariniai medžiai. Buvo atnaujintas Lukšių miestelio Vingio gatvės ir Liepalotų kaime Mokyklos gatvės bei Lepšių kaime Lepšių ir Kalvės gatvės apšvietimas. Suvalkiečių gatvėje buvo nutiestas 450,00 m kabelis ir uždėta 18 LED šviestuvų su laikikliais, bei pakeisti 10 vnt., A. Tatarės g. pakeista 13 vnt. LED šviestuvų 10 vnt. laikiklių, Saulės g. 6 vnt., ir 1 laikiklis, Vingio g. – 16 vnt. LED šviestuvų ir 8 laikikliai, Liepų g. – 5 vnt. LED šviestuvų ir 5 laikikliai, Saulėtekio g. – 6 vnt. LED šviestuvų. Zyplių dvaro parko teritorijoje buvo atstatyta nugriuvusi šešiakampė pavėsinė, atstatytas tiltas į parko salelę. Lukšių miestelyje pastatyti du tiltai iš tvenkinio salos. Planuotas Lukšių kapinių apvėrimas liko neįvykdytas, pirmumas buvo suteiktas Staliorių kapinių tvoros atstatymui. Bendradarbiaujant su ,,Tėviškės“ bendruomenės centru pavyko pastatyti naują tvora, kuri buvo visiškai išgriuvusi. Įgyvendinus Lukšių miestelio viešųjų erdvių A. Tatarės g., statybos ir kultūros namų pastato dalies patalpų, A. Tatarės g. 39, Lukšiuose, Šakių r. sav., paskirties keitimo ir paprastojo remonto projektą, buvo tvarkoma Lukšių miestelio centre aplinka. Išlyginta žaliųjų plotų teritorija prie Lukšių seniūnijos administracinio pastato, prie Lukšių kultūros namų pastato buvo pasėta žolė ir įrengti gėlynai. Įrengtas porankis skirtas neįgaliųjų įėjimui į seniūnijos pastatą. Buvo atliekami kiti būtini darbai: išimta elektros apšvietimo atrama seniūnijos kieme ir pravestas požeminis elektros kabelis; surinktos kapinių šiukšles pagal galimybes rūšiuojamos į žaliąsias atliekas ir kompostuojamos seniūnijoje esančioje aikštelėje; stiklo ir plastiko atliekos iš kapinių buvo išvežamos pagal grafiką; pastatytas Plynių gyvenvietės kelio ženklas, Lukšių miestelyje Ežero gatvėje buvo pastatyti draudžiantys stovėti ženklai, Vingio ir A. Tatarės gatvėse pėsčiųjų taką nurodantys ženklai; suremontuotas ,,Vingio parko“ fontanas. Zyplių dvaro vynuogynams buvo pagaminta ir impregnuota apatinė dalis ir sukalti į žemę 210 naujų vynuogių atramų (kuolų).
· Šakių rajono savivaldybės strateginio 2023–2025 metų veiklos plano programos kodas 13 „Socialinės ir sveikatos apsaugos programa“ seniūnijos tikslo „Gyventojų užimtumo didinimas“ seniūnijos uždavinio „Organizuoti užimtumo didinimo programą“ priemonę „Įgyvendinti užimtumo didinimo programą seniūnijoje“. Įgyvendinant šią priemonę buvo tvarkoma Lukšių miestelio aplinka. Pasibaigus Lukšių miestelio projekto įgyvendinimui buvo įrengtos naujos vejos, performuoti gėlynai. Taip pat buvo tvarkomos gatvės, pakelės, takai, prižiūrimi šaligatviai ir vietinės reikšmės kelių pakraščiai, pjaunama žolė, prižiūrimi želdiniai, tam panaudojant pagal užimtumo didinimo darbų programą įdarbintus 3 žmones, aprūpinant juos būtinomis darbo priemonėmis. 
· Šakių rajono savivaldybės strateginio 2023–2025 metų veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ ir uždavinio ,,Užtikrinti efektyvų savivaldybės funkcijų vykdymą“ priemonę užtikrinti savivaldybės administracijos Lukšių seniūnijos darbo funkcionalumą“. Įgyvendinant šią priemonę seniūnijos socialinio darbo organizatorė, elektrikas, kūrikai dalyvavo kvalifikacijos kėlimo mokymuose. Mokymo metu įgytas žinias pritaikys vykdydami savo darbo funkcijas. 
Kitas šio tikslo uždavinys „Vykdyti administracinės naštos mažinimą“ priemonė „Mažinant administracinę naštą, licencijas, leidimus ir pažymas išduoti per trumpesnį laiką, nelaukiant, kol sueis teisės aktuose numatytas terminas“. Įgyvendinant šią priemonę buvo išduoti visi dokumentai per trumpesnį laiką nei nustatyta teisės aktuose, tame skaičiuje leidimai, pažymos. Greičiau 50 procentinių punktų, nei nustatyta teisės aktuose, buvo išduota DVS priemonėmis seniūnijos paruoštos pažymos. Įgyvendinant šią priemonę buvo dirbama su Registrų centro Metrikacijos ir gyvenamosios vietos deklaravimo informacine sistema (MGVDIS), DVS programa (KONTORA), VIPIS viešųjų pirkimų sistema, su EAIS (Elektroninio archyvo informacine sistema). Buvo išduotos 39 pažymos juridiniams faktams patvirtinti ir nuolat buvo susirašinėjama su įvairiomis institucijomis įstaigos veiklos klausimais, buvo išsiųsti 89 raštai. Leidimų važiuoti sunkiasvorėmis transporto priemonėmis neišdavėme, žemės kasimo darbams vykdyti buvo išduoti 2 leidimai, taip pat buvo išduoti 36 laidojimo leidimai. Leidimams saugotinų medžių ir krūmų kirtimo, persodinimo ar kitokio pašalinimo, genėjimo darbams gauti buvo išsiųstos 9-ios rekomendacijos. Įgyvendinta gyvenamosios vietos deklaravimo funkcija: išduotos 82 pažymos, patvirtinančios faktinę gyvenamąją vietą, priimti 25 prašymai dėl gyvenamosios vietos adreso keitimo, tikslinimo, naikinimo, atitinkamai buvo priimti sprendimai, į gyvenamosios vietos neturinčių asmenų apskaitą buvo įtraukti 25 asmenys, tame skaičiuje ir ukrainiečių šeimos su vaikais.
Įgyvendinant programose numatytą tikslą „Efektyvaus viešojo valdymo sistemos sukūrimas“, seniūnijos darbuotojai kartu su seniūnijos teritorijos gyvenamųjų vietovių atstovais – seniūnaičiais, bendruomenių pirmininkais aktyviai dalyvavo savivaldybės institucijose ir savivaldybės teritorijoje veikiančiose valstybinėse įstaigose rengiant sprendimus bei juos įgyvendinant. 
Įgyvendinant šio plano tikslų uždavinius buvo užtikrintas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija laiku planavo ir efektyviai naudojo finansinius, žmogiškuosius bei materialinius išteklius, apibendrino statistinius praėjusių metų veiklos duomenis ir pateikė juos ataskaitoje seniūnijos gyventojams ir administracijos direktoriui.
Seniūnijos funkcijos 2023 m.:
· neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimų įgyvendinimą arba pati juos įgyvendino;
· prireikus įvertino atskirų šeimų (asmenų) gyvenimo sąlygas bei poreikius ir pateikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo organizuojant civilinę saugą;
· dalyvavo rengiant ir įgyvendinant gyventojų užimtumo programas seniūnijos aptarnaujamoje teritorijoje;
· nustatyta tvarka dalyvavo rengiant gyventojų apklausas;
· dalyvavo kuriant ir įgyvendinant informacinės visuomenės plėtros programas;
· organizavo viešuosius ir visuomenei naudingus darbus;
· organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizavo socialinės paramos teikimą ir pašalpų mokėjimą;
· tvarkė priskirtus registrus ir nustatyta tvarka teikė duomenis;
· tvarkė gyvenamosios vietos deklaravimo duomenų ir gyvenamosios vietos neturinčių asmenų apskaitą;
· išdavė laidojimo leidimus;
· atliko notarinius veiksmus;
· laiku tvarkė archyvinius duomenis;
· išdavė pažymas juridiniams faktams patvirtinti ir kitus dokumentus.
Įgyvendinant Lukšių seniūnijos 2023 metų veiklos plane iškeltus uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai buvo aptarnaujami laiku ir kokybiškai. Jiems buvo suteikiama reikalinga informacija, išduodamos pažymos, suteikiama reikalinga socialinė pagalba, deklaruojama gyvenamoji vieta ir kt. Buvo kuriama saugi ir švari aplinka bendruomenės nariams.





Seniūnas                                                                                                      Vytautas Andziulevičius
